

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD BAKAR**

GRADONAČELNIK

🖂 Primorje 39, 51222 Bakar

🕿 051/455-710 fax: 051/455-741

E-mail: gradonacelnik@bakar.hr

KLASA: 350-02/12-01/08

URBROJ: 2170-02-07/5-13-81

Bakar, 24. rujna 2013. god.

**GRADSKOM VIJEĆU**

**GRADA BAKRA**

Predmet: Odluka o donošenju Urbanističkog plana uređenja dijela naselja Plase - NA 91 (UPU 26)

* *prijedlog*

 Poštovani,

 Čl. 75. st. 2. Zakona o prostornom uređenju i gradnji (NN, br. 76/07, 38/09, 55/11, 90/11 i 50/12, u daljnjem tekstu: Zakon) propisano je donošenje urbanističkog plana uređenja za neizgrađene i neuređene dijelove građevinskog područja naselja. Slijedom navedenoga, čl. 163. st. 1. Prostornog plana uređenja Grada Bakra (SN PGŽ, br. 21/03, 41/06 i 2/12) za neizgrađeni dio naselja Plase - NA 91 određeno je donošenje urbanističkog plana uređenja.

Urbanistički plan uređenja detaljnije određuje prostorni razvoj naselja ili dijela naselja s osnovom prostornih i funkcionalnih rješenja, uvjeta i oblikovanja pojedinih prostornih cjelina naselja. Isti osobito određuje:

* podjelu područja na posebne prostorne cjeline te područja i koncept urbane obnove naselja ili dijela naselja,
* namjene površina i prikaz površina javne namjene,
* razmještaj djelatnosti u prostoru,
* javnu, komunalnu i drugu infrastrukturu,
* mjere za zaštitu okoliša, očuvanje prirodnih i kulturnih vrijednosti,
* uređenje zelenih, parkovnih i rekreacijskih površina,
* zahvate u prostoru značajne za prostorno uređenje naselja i izradu detaljnih planova uređenja,
* uvjete uređenja i korištenja površina i građevina i
* zahvate u prostoru u vezi sa zaštitom od prirodnih i drugih nesreća.

Donošenjem Urbanističkog plana uređenja dijela naselja Plase - NA 91 (UPU 26) (u daljnjem tekstu: Plan) omogućit će se racionalno korištenje tog prostora, te razvitak temeljen na načelu održivosti. Stoga, prilikom izrade Plana težilo se postizanju optimalnog i uravnoteženog odnosa između postojećeg i planiranog dijela naselja, uz određivanje takvog načina gradnje koji je primjeren području - nešto veće površine čestica, više zelenih površina i sl. Površina obuhvata Plana iznosi 3,46 ha. Istim su određene površine: stambene namjene (48,55 %), javne i društvene namjene (23,12 %), javne zelene površine (5,79 %) te prometnice i komunalna infrastruktura (22,54 %).

Na temelju čl. 95. st. 1. Zakona, Gradonačelnik Grada Bakra je Odlukom KLASA: 022-01/13-01/35, URBROJ: 2170-02-07/1-13-5 od 23. rujna 2013. god. utvrdio Konačni prijedlog Plana. Prema čl. 100. st. 7. Zakona, gradsko vijeće donosi urbanistički plan uređenja. Slijedom navedenoga, dostavljamo Vam Konačni prijedlog Plana radi razmatranja i donošenja Odluke o donošenju Urbanističkog plana uređenja dijela naselja Plase - NA 91 (UPU 26).

S poštovanjem,

Gradonačelnik

Tomislav Klarić